Hanna

Hanna og Hannah er kvinnenavn med opprinnelse i det hebraiske navnet Channah eller som en kortform av Johanna. Hanna er vanlig i mange europeiske land og er et svært vanlig navn på Færøyene, mens Hannah er vanlig i mange engelsktalende land og er svært vanlig i Australia. I Bibelen er Hanna mor til Samuel, og kjent for sin bønn og sitt løfte.

Etymologi
Hanna har flere opprinnelser. Det er:
 en latinsk form av det hebraiske navnet Channah (hebraisk: חַנָּה), som betyr «barmhjertighet», «favør» eller «ynde».
 en korform av Johanna, en latinsk form av greske Ioanna (gresk: Ιωαννα), som var en feminin form av mannsnavnet Ioannes. Dette var igjen en sammentrekt form av det hebraiske navnet Yochanan (hebraisk: יוֹחָנָן), som betyr «Gud er nådig».
 en feminin form av Hans, en kortform av Johannes, som har samme opprinnelse som over.

Formen Hannah har også opprinnelse i det hebraiske navnet Channah. Navnet Hannah er et palindrom.

Hana er en tsjekkisk, slovakisk og kroatisk form av navnet. Hana har også andre opprinnelser. Det er et arabisk navn som betyr «lykke» og et japansk navn som betyr «blomst».

Hanne er en nordisk variant av Hanna.

Utbredelse
Hanna er nevnt i 11 vers i Bibelen, og er dermed blant de hundre oftest nevnte kvinnenavnene i Bibelen.

Hannah var et populært navn i England på 1700- og 1800-tallet og igjen på slutten av 1900-tallet.

Hannah har var et populært navn i USA på 1800-tallet og igjen fra slutten av 1900-tallet.

Hanna er kjent brukt første gang i Norge 1705, og var vanlig fra midten av 1800-tallet, med hovedvekt i Nord-Norge og Rogaland, og hadde en popularitetstopp med 1,4 % i 1882. Navnet holdt seg populært fram til 1930-årene og ble igjen vanlig fra 1980-årene. Formen Hannah var vanlig i Norge fra 1990-årene og hadde en popularitetstopp med 0,7 % i 2005.

Hanna er kjent brukt første gang i Sverige i 1583. Hannah har vært et populært navn på jentebarn i Sverige siden 1980.

Hanna er i dag et svært vanlig navn på Færøyene, mens Hana er svært vanlig i Tsjekkia, Hannah er svært vanlig i Australia og Hanne er svært vanlig i Danmark.

|}

Kjente personer med navnet
 Hanna Winsnes – Norsk forfatter
 Hanna Kvanmo – Norsk politiker
 Hannah Ryggen (1894–1970), svensknorsk vevkunstner
 Hanna Schygulla – Tysk skuespillerinne

Annen bruk av navnet
I det gamle testamentet er Hanna navnet på Samuels mor, som var barnløs lenge. I islam er Hanna kjent som mor til Maryam og mormor til profeten Isa. Dette tilsvarer i kristendommen, Anna, Maria og Jesus.

Annen bruk av navnet er:
 Hannah Montana, amerikansk TV-serie
 Hanna Instruments, produsent av laboratorieutstyr

 Navnedag 
Hanna har navnedag i flere land, oftest 5. januar. Den norske navnedagen er .
 Land  Navn  Navnedag  Kommentar   Hanna       Hanna       Hanna       Hanna       Hanna       Hanna    Finlandssvensk navnedag.   Hanna       Hanna    Ганна   Hanna    

Hannah har navnedag i flere land, oftest 26. juli, men har ikke noen norsk navnedag.
 Land  Navn  Navnedag  Kommentar   Hannah    Katolsk minnedag for Joakim og Anna.   Hannah    

Hana har slovakisk navnedag 26. juli og tsjekkisk navnedag 15. august. Hanne har norsk navnedag 5. januar og finsk navnedag 21. juli.

Referanser

Eksterne lenker
 Norske navn 
 Statistisk Sentrabyrå navnestatistikk


Kategori:Kvinnenavn
Kategori:Navn brukt i Bibelen
Kategori:Navn brukt i arabisk
Kategori:Navn brukt i belarusisk
Kategori:Navn brukt i dansk
Kategori:Navn brukt i færøysk
Kategori:Navn brukt i finsk
Kategori:Navn brukt i gammelsvensk
Kategori:Navn brukt i grønlandsk
Kategori:Navn brukt i hebraisk
Kategori:Navn brukt i islandsk
Kategori:Navn brukt i nederlandsk
Kategori:Navn brukt i norsk
Kategori:Navn brukt i polsk
Kategori:Navn brukt i svensk
Kategori:Navn brukt i tysk
Kategori:Navn brukt i ukrainsk
Kategori:Navn brukt i ungarsk
Kategori:Navn fra dyder og visdom
Kategori:Navn med opprinnelse i klassisk hebraisk
Kategori:Navn med semittisk opprinnelse